इस हमले में चरमरंथियों ने एक व्यक्ति को मार दिया, जबकि एक जवान समेत चार लोग घायल हो गए हैं.डीआईजी शकील बेग के अनुसार, तीन हथियारबंद चरमरंथियों ने जम्मू-पठानकोट राष्ट्रीय राजमार्ग पर जम्मू से 65 किमी दक्षिण में दयाल चक के पास सुबहर करीब पांच बजे एक बोलेरो कार पर कब्ज़ा कर लिया. वे सेना की वर्दी में थे.''चरमपंथियों ने कार में सवार चारों लोगों पर अंधाधुंध फायरिंग कर दी जिसमें एक व्यक्ति की वहीं मृत्यु हो गई जबकि तीन घायल हो गए. इसके बाद ड्राइवर समेत गाड़ी को लेकर वे फ़रार हो गए.''उन्होंने बताया, ''चरमरंथी दक्षिण की तरफ बढ़े और 15 किमी दूर कालीबाड़ी सैन्य शिविर के पास सुरक्षाबलों पर उन्होंने फायरिंग शुरू कर दी. शुरुआती गोलीबारी में एक जवान जख़्मी हो गया.''इसके बाद चरमपंथियों और सुरक्षा बलों में मुठभेड़ शुरू हो गई.बेग ने बताया कि बोलेरो में सवार लोग पड़ोसी राज्य पंजाब से आए थे और सत्संग के लिए जम्मू से ब्यास जा रहे थे.तीनों घायलों की हालत गंभीर बताई जा रही है और उन्हें जम्मू में सरकारी मेडिकल कॉलेज में स्थानांतरित कर दिया गया है.यह हमला ऐसे समय हुआ है जब आम चुनावों के मद्देनज़र सुरक्षा व्यवस्था कड़ी है.दो दिन पहले ही भाजपा के प्रधानमंत्री पद के उम्मीदवार नरेंद्र मोदी ने हीरानगर में एक चुनावी रैली की थी. यह स्थान आज हुए हमले की जगह से करीब है.पुलिस ने बताया कि हमले के बाद चरमपंथी एक कॉलेज में घुस गए थे.ग़ौरतलब है कि ये इलाक़ा हीरानगर के क़रीब है जहां सितंबर 2013 में हुए इसी तरह के एक चरमपंथी हमले में चार पुलिसकर्मी और छह सेना के जवानों समेत 12 लोग मारे गए थे.उस बार भी चरमपंथियों ने एक ट्रक का अपहरण कर पहले हीरानगर पुलिस स्टेशन पर और फिर सांबा सैन्य शिविर पर हमला किया था.ये इलाक़ा एलओसी यानी भारत-पाकिस्तान नियंत्रण रेखा के भी बहुत क़रीब है जिसके कारण ये बहुत ही संवेदनशील क्षेत्र है और यहां सुरक्षा के कड़े इंतज़ाम आम दिनों में भी रहते हैं.(बीबीसी हिन्दी के एंड्रॉएड ऐप के लिए यहां 



क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)